CELEX: 32018D0618
Language: hr
Date: 2018-04-19 00:00:00
Title: Provedbena odluka Komisije (EU) 2018/618 оd 19. travnja 2018. o izmjeni Provedbene odluke 2012/535/EU u pogledu mjera za sprečavanje širenja unutar Unije organizma Bursaphelenchus xylophilus (Steiner et Buhrer) Nickle et al. (borove nematode) (priopćeno pod brojem dokumenta C(2018) 2227)

23.4.2018   
            
            
               HR
            
            
               Službeni list Europske unije
            
            
               L 102/17
            
         PROVEDBENA ODLUKA KOMISIJE (EU) 2018/618
   оd 19. travnja 2018.
   o izmjeni Provedbene odluke 2012/535/EU u pogledu mjera za sprečavanje širenja unutar Unije organizma Bursaphelenchus xylophilus (Steiner et Buhrer) Nickle et al. (borove nematode)
   
      
         (priopćeno pod brojem dokumenta C(2018) 2227)
      
   
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 16. stavak 3. četvrtu rečenicu,
   budući da:
   
               (1)
            
            
               Količina osjetljivog bilja koje su 2017. pogodili snažni i brojni požari u sigurnosnom području kontinentalnog Portugala dosegnula je iznimne razmjere. Stoga je broj stabala koja propadaju te se moraju posjeći, ukloniti i uništiti, naglo i neočekivano porastao na približno 1,5 milijuna. Premda su postupno povećala svoj kapacitet na 300 000 stabala godišnje i očekuje se da će nastaviti povećavati svoje kapacitete u skladu sa sve većim potrebama, portugalska tijela ne bi mogla u zakonskim rokovima posjeći, ukloniti i uništiti sva ta nova propala stabla, kako se zahtijeva Provedbenom odlukom Komisije 2012/535/EU (2).
            
         
               (2)
            
            
               Zbog toga i na zahtjev Portugala trebalo bi se uvesti privremeno odstupanje od pravnih odredbi utvrđenih u točki 3.(b) Priloga II. toj odluci kako bi se Portugalu omogućilo da dovrši sječu u predmetnom sigurnosnom području u duljem roku, ali najkasnije do 31. ožujka 2020. Time bi se portugalskim tijelima osiguralo primjereno dodatno vrijeme za obavljanje nužne sječe čiji se obujam znatno povećao zbog opsega navedenih požara.
            
         
               (3)
            
            
               Radi osiguranja dobro pripremljenog i koordiniranog djelovanja to bi odstupanje trebalo biti uvjetovano podnošenjem godišnjeg akcijskog plana od strane Portugala. U akcijskom bi planu trebalo potanko navesti sljedeće: osjetljivo bilje koje je izloženo većem riziku od zaraze borovom nematodom i zahtijeva brže djelovanje, sredstva koja se trebaju dodijeliti te ostale relevantne pojedinosti, primjerice mjere koje je potrebno provesti kako bi se smanjio rizik od zaraze borovom nematodom u razdoblju do sječe, uklanjanja ili uništenja predmetnog bilja, uključujući intenzivnije preglede osjetljivog bilja i vektora radi ranog otkrivanja prisutnosti borove nematode te rokove za provedbu tih mjera. Razina rizika koji predstavlja to bilje trebala bi se procjenjivati na godišnjoj osnovi te bi se u skladu s time trebao ažurirati akcijski plan kako bi se najveća pozornost posvetila bilju koje predstavlja najveći rizik od širenja borove nematode.
            
         
               (4)
            
            
               Provedbenu odluku 2012/535/EU trebalo bi stoga na odgovarajući način izmijeniti.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Prilog II. Provedbenoj odluci 2012/535/EU mijenja se kako je navedeno u Prilogu ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 19. travnja 2018.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 169, 10.7.2000., str. 1.
   
   
      (2)  Provedbena odluka Komisije 2012/535/EU od 26. rujna 2012. o hitnim mjerama za sprečavanje širenja unutar Unije Bursaphelenchus xylophilus (Steiner et Buhrer) Nickle et al. (borove nematode) (SL L 266, 2.10.2012., str. 42.).
   
      PRILOG
      Točka 3.(b) Priloga II. Provedbenoj odluci Komisije 2012/535/EU zamjenjuje se sljedećim:
      
         
                     „(b)
                  
                  
                     Države članice na cijelom teritoriju predmetnih sigurnosnih područja identificiraju i sijeku sve osjetljivo bilje koje je uginulo, u lošem je zdravstvenom stanju ili je bilo pogođeno požarom ili olujom. Uklanjaju i uništavaju posječeno bilje i ostatke debala, poduzimajući sve potrebne mjere opreza kako bi se izbjeglo širenje borove nematode i njezina vektora prije, tijekom sječe i do uništenja posječenih biljaka i ostataka debala, pod sljedećim uvjetima:
                     
                                 (i)
                              
                              
                                 Osjetljivo bilje identificirano izvan sezone letenja vektora prije sljedeće sezone letenja siječe se i uništava na licu mjesta, premješta se pod službenim nadzorom na zaraženo područje ili se uklanja. U posljednjem slučaju drvo i kora tog bilja obrađuju se, kako je određeno u točki 2.(a) odjeljka 1. Priloga III., ili se prerađuju, kako je određeno u točki 2.(b) odjeljka 2. Priloga III.
                              
                           
                                 (ii)
                              
                              
                                 Osjetljivo bilje identificirano u sezoni letenja vektora odmah se siječe i uništava na licu mjesta, premješta se pod službenim nadzorom na zaraženo područje ili se uklanja. U posljednjem slučaju drvo i kora tog bilja obrađuju se, kako je određeno u točki 2.(a) odjeljka 1. Priloga III., ili se prerađuju, kako je određeno u točki 2.(b) odjeljka 2. Priloga III.
                                 Ako država članica zaključi da nije prikladno provesti sječu, uklanjanje i uništavanje osjetljivog bilja identificiranog tijekom sezone letenja i pogođenog požarom ili olujom, predmetna država članica može odlučiti posjeći, ukloniti i uništiti to bilje prije početka sljedeće sezone letenja. Tijekom sječe i uklanjanja predmetno osjetljivo bilje uništava se na licu mjesta ili se uklanja, a njegovo se drvo i kora obrađuju, u skladu s točkom 2.(a) odjeljka 1. Priloga III., ili se prerađuju, u skladu s točkom 2.(b) odjeljka 2. Priloga III. Ako se primjenjuje odstupanje i ne dovodeći u pitanje točku (a), predmetna država članica u sezoni letenja obavlja intenzivne preglede u području pogođenom požarom ili olujom uzorkovanjem i ispitivanjem tih vektora na prisutnost borove nematode te, ako se potvrdi prisutnost, obavlja intenzivnije preglede osjetljivog bilja koje se nalazi u okolnom području inspekcijskim pregledima, uzorkovanjem i ispitivanjem bilja koje pokazuje znakove ili simptome prisutnosti borove nematode.
                              
                           Odstupajući od točaka i. i ii. Portugal može odlučiti da će sječu, uklanjanje i uništavanje osjetljivog bilja za koje je nadležno službeno tijelo službeno utvrdilo da je 2017. pogođeno vatrom provesti u duljem roku, a najkasnije do 31. ožujka 2020. U tom će se razdoblju prvo pristupiti sječi, uklanjanju i uništavanju osjetljivog bilja smještenog na sljedećim područjima:
                     
                                 —
                              
                              
                                 područja koja graniče sa zaraženim područjem,
                              
                           
                                 —
                              
                              
                                 područja na kojima su vidljivi znakovi aktivnosti insekata vektora,
                              
                           
                                 —
                              
                              
                                 područja s povećanom stopom stabala koja propadaju, koja upućuje na moguću prisutnost borove nematode,
                              
                           
                                 —
                              
                              
                                 sva druga područja koja predstavljaju najveći rizik od zaraze borovom nematodom.
                              
                           Predmetno osjetljivo bilje sječe se i uništava na licu mjesta, premješta se pod službenim nadzorom na zaraženo područje ili se uklanja. U tom slučaju drvo i kora tog bilja obrađuju se kako je određeno u točki 2.(a) odjeljka 1. Priloga III. ili se prerađuju kako je određeno u točki 2.(b) odjeljka 2. Priloga III. Osjetljivo bilje koje insekt vektor ne može iskoristiti za dovršetak svojeg životnog ciklusa može se zadržati na mjestu bez uništavanja.
                     Portugal do 31. svibnja 2018. Komisiji i državama članicama podnosi godišnji akcijski plan koji sadržava sljedeće: zemljovide na kojima su označene lokacija bilja pogođenog požarima u sigurnosnom području i lokacija područja koja se navode u drugom podstavku te obrazloženje tog odabira, mjere koje će se provesti kako bi se smanjio rizik od zaraze borovom nematodom u razdoblju do sječe, uklanjanja ili uništavanja predmetnog bilja, uključujući intenzivnije aktivnosti pregleda osjetljivog bilja i vektora radi ranog otkrivanja prisutnosti borove nematode, potrebna sredstva i odgovarajuće rokove za provedbu tih mjera. Portugal do 31. svibnja 2019. podnosi još jedan godišnji plan istog sadržaja.
                     Razina rizika koji predstavlja predmetno bilje procjenjuje se na godišnjoj osnovi te se akcijski plan prema potrebi ažurira. Aktivnosti predviđene u akcijskom planu uzimaju se u obzir pri pripremi općeg akcijskog plana iz članka 9.
                     Portugal Komisiji i državama članicama dostavlja izvješće o godišnjim rezultatima, uključujući rezultate intenzivnijih pregleda vektora, te sva ažuriranja akcijskog plana do 30. travnja godine koja slijedi predmetnu godinu.
                     Posječeno osjetljivo bilje, osim bilja koje je potpuno uništeno šumskim požarima, uzorkuje se i ispituje na prisutnost borove nematode, prema planu uzorkovanja kojim se s 99 % pouzdanosti može potvrditi da je razina prisutnosti borove nematode u tom osjetljivom bilju ispod 0,02 %.”